ఫ్రూట్ సలాడ్ చెట్టు

ఫ్రూట్ సలాడ్ చెట్టు అనేది వివిధ రకాల పండ్ల చెట్టు. సామాన్యముగా ఒక చెట్టుకు ఒకే రకం పండ్లు కాస్తాయి కానీ ఫ్రూట్ సలాడ్ చెట్టుకు 8 రకాల పండ్లు ఒకేసారి కాస్తాయి. ఫ్రూట్ సలాడ్ చెట్టు అనేది 1990ల ప్రారంభంలో ఆస్ట్రేలియాలో జేమ్స్, కెర్రీ వెస్ట్‌లచే అభివృద్ధిచేయబడింది. ఈ ఫ్రూట్ సలాడ్ నిమ్మ, నారింజ, అరటి, యాపిల్స్ వంటి ఒకే జాతికి చెందిన 6-8 పండ్లను ఉత్పత్తి చేస్తుంది. మొట్టమొదటి ఫ్రూట్ సలాడ్ చెట్టు ఆస్ట్రేలియాలో పెరిగింది, కానీ కాలక్రమేణా అది ప్రపంచంలోని ఇతర ప్రాంతాలకు రవాణా చేయబడింది.

చెట్టు రకాలు
ఇందులో నాలుగు రకాల ఫ్రూట్ సలాడ్ చెట్లు ఉన్నాయి. అవి సిట్రస్, స్టోన్ ఫ్రూట్, మల్టీ యాపిల్, మల్టీ నాషి. పేరును బట్టి, ఏ చెట్టుకు ఏ పండ్లు పండుతాయో స్పష్టంగా తెలుస్తుంది.
 మల్టీ నాషి చెట్టు: ఇది వివిధ రకాల ఆసియా బేరిలను ఉత్పత్తి చేసే సలాడ్ చెట్టు.
 మల్టీ యాపిల్ చెట్టు: పసుపు, ఎరుపు, ఆకుపచ్చ ఆపిల్ వంటి ఆపిల్ రకాలను ఇస్తుంది.
 స్టోన్ ఫ్రూట్ చెట్టు: రేగు, ఆప్రికాట్లు, పీచెస్, నెక్టరైన్ వంటి రకాలను ఇస్తుంది.
 సిట్రస్ ఫ్రూట్  చెట్టు: నారింజ, నిమ్మకాయలు, మాండరిన్లు, ద్రాక్షపండ్లు వంటివి దీనికి కాస్తాయి.

చెట్లను పెంచడం
ఈ చెట్టును పెంచే ప్రక్రియలో  మొదట, చెట్టును నీటితో నిండిన బకెట్‌లో రాత్రంతా నానబెట్టాలి. మరునాడు  ఈ చెట్టును మట్టిలో పాతాలి, కొన్ని రోజులకి దాని వేర్లు వ్యాప్తి చెందుతాయి. వాడే మట్టి రకాన్ని బట్టి దానికి కంపోస్ట్ లేదా జిప్సం ఇవ్వాలి. నేల తేమను కాపాడటానికి, చెట్టుకు మల్చింగ్ చేయాలి. ఈ ఫ్రూట్ సలాడ్ చెట్టు మొదటి కాపుకు దాదాపు 9-18 నెలల సమయం పడుతుంది.

ప్రయోజనాలు
ఫ్రూట్ సలాడ్ చెట్టును తోట/టెర్రస్ మీద కూడా పెంచుకోవచ్చు. తక్కువ జాగలో ఎక్కువ పండ్లను పొందవచ్చు. ఏడాది పొడవున తాజా పండ్లు దొరుకుతాయి.

ప్రతికూలత
ఒకే చెట్టుపై వివిధ జాతుల పండ్లను పండించలేరు. ఉదాహరణకు, నిమ్మ, యాపిల్ లేదా అరటి, ఆప్రికాట్స్ ను కలిపి పండించలేరు. వీటి కోసం ఇంకా పరిశోధనలు జరుగుతున్నాయి.

వాతావరణం 
ఉష్ణమండల, వెచ్చని, సమశీతోష్ణ వాతావరణంలో స్టోన్ ఫ్రూట్ చెట్టు, మల్టీ నాషి చెట్లను పెంచవచ్చు. శీతల వాతావరణంలో స్టోన్ ఫ్రూట్ సలాడ్ చెట్లు, సిట్రస్ ఫ్రూట్ సలాడ్ చెట్లు (-8 డిగ్రీల వరకు),  ఆపిల్ ఫ్రూట్ సలాడ్ చెట్లు పెరుగుతాయి.

మూలాలు

మొక్కలు
వృక్ష శాస్త్రము